OSP ต้นทุนวัตถุดิบเพิ่ม กดกำไร Q1 ลดลง 25% เหลือ 750 ลบ.
OSP รายงานกำไรไตรมาส 1/65 อยู่ที่ระดับ 750 ลบ. ลดลง 25% จากปีก่อนมีกำไร 1 พันลบ. เหตุต้นทุนวัตถุดิบปรับตัวเพิ่มขึ้นจากข่วงเดียวกันของปีก่อน
OSP รายงานกำไรไตรมาส 1/65 อยู่ที่ระดับ 750 ลบ. ลดลง 25% จากปีก่อนมีกำไร 1 พันลบ. เหตุต้นทุนวัตถุดิบปรับตัวเพิ่มขึ้นจากข่วงเดียวกันของปีก่อน
11 พ.ค. 2565

บริษัท โอสถสภา จำกัด (มหาชน) หรือ OSP รายงานผลประกอบการงวดไตรมาส 1/65 สิ้นสุดวันที่ 31 มี.ค.65 มีกำไรสุทธิ ดังนี้

ทั้งนี้ โอสถสภาทำสถิติสูงสุดทั้งรายได้รวม 7,518 ล้านบาท (เพิ่มขึ้น 5.6% จากปีก่อน และ 7.2% จากไตรมาสก่อน) และรายได้จากการขาย 7,472 ล้านบาท (เติบโต 10.3% จากปีก่อน และ 7.5% จากไตรมาสก่อน) จากการเติบโตอย่างแข็งแกร่งในทุกกลุ่มธุรกิจทั้งในและต่างประเทศ สะท้อนความแข็งแกร่งของตราสินค้าของกลุ่มผลิตภัณฑ์และความสามารถในการดำเนินงานอย่างมีประสิทธิภาพท่ามกลางความท้าทายจากภาวะเงินเฟ้อและการแพร่ระบาดอย่างต่อเนื่อง ของไวรัสโควิด-19
โดยบริษัทรายงานกำไรสุทธิส่วนที่เป็นของบริษัทสำหรับไตรมาส 1/65 อยู่ที่ 750 ล้านบาท และมีอัตรากำไรสุทธิส่วนที่เป็นของบริษัท 10.0% ซึ่งหากไม่รวมผลกระทบจากอัตราแลกเปลี่ยน กำไรจากการดำเนินงานสำหรับไตรมาส 1/65 อยู่ที่ 794 ล้านบาท คิดเป็นอัตรากำไรสุทธิที่ 10.6% โดยกำไรสุทธิหลังปรับปรุงผลกระทบจากอัตราแลกเปลี่ยนเติบโต 8.1% จากปีก่อน เมื่อเทียบกับกำไรสุทธิจากการดำเนินงานที่ไม่รวมเงินปันผลรับจากเงินลงทุนในบริษัทอื่น จำนวน 305 ล้านบาทและผลกระทบจากอัตราแลกเปลี่ยนในไตรมาส 1/64 สะท้อนภาพรวมการดำเนินงานที่เติบโต แม้ต้องเผชิญกับผลกระทบจากการปรับขึ้นราคาพลังงานและสินค้าโภคภัณฑ์และการเร่งตัวของอัตราเงินเฟ้อทั่วโลก
ด้านอัตรากำไรขั้นต้นลดลง 1.5% จากปีก่อน อยู่ที่ 31.7% สะท้อนราคาต้นทุนวัตถุดิบที่สูงขึ้นจากการปรับขึ้นของราคาพลังงานและสินค้าโภคภัณฑ์และอัตราค่าระวางขนส่งและกระจายสินค้าที่เพิ่มสูงขึ้น